कोरोना रिकवरी में देश का नम्बर वन अस्पताल बना LNJP, ठीक हुए 10 हजार मरीज
Updated on: Dec 10, 2020, 10:10 PM IST
कोरोना रिकवरी में देश का नम्बर वन अस्पताल बना LNJP, ठीक हुए 10 हजार मरीज
Updated on: Dec 10, 2020, 10:10 PM IST
नई दिल्ली: लोकनायक जयप्रकाश अस्पताल दिल्ली ही नहीं, देश का सबसे बड़ा कोरोना अस्पताल है. यहां कोरोना के 2 हजार बेड्स की व्यवस्था है. अब कोरोना रिकवरी के मामले में भी यह अस्पताल देश का सबसे बड़ा अस्पताल बन चुका है. यहां से 10 हजार से ज्यादा कोरोना मरीज ठीक होकर घर जा चुके हैं.
एलएनजेपी अस्पताल के मेडिकल डायरेक्टर डॉ. सुरेश कुमार ने बताया कि हमारे लिए यह खुशी की बात है कि हमने 10 हजार से ज्यादा कोरोना मरीजों को स्वस्थ कर उन्हें घर भेजा है. उन्होंने कहा कि अभी तक इस अस्पताल में करीब 15 हजार मरीज भर्ती हुए हैं, जिनमें से सबसे ज्यादा कोरोना पॉजिटिव मरीज थे.
'डॉक्टर्स, स्टाफ की मेहनत का नतीजा'
डॉ. सुरेश कुमार ने कहा कि हमारे अस्पताल के डॉक्टर्स की मेहनत का नतीजा है कि हमने अब तक 10,145 मरीजों को ठीक कर दिया है. उन्होंने बताया कि इसमें 6114 पुरुष और 4031 महिला मरीज हैं. डॉ. सुरेश कुमार ने बताया कि इसके अलावा एलएनजेपी में 388 बच्चे भी भर्ती हुए. यह आंकड़ा 10 हजार से काफी ज्यादा हो जाता है.
'दुरुस्त की गई व्यवस्था'
जून में एक समय जब कोरोना ने दिल्ली को खतरनाक हाल में पहुंचा दिया था, उस समय एलएनजेपी की व्यवस्था को लेकर भी सवाल उठे थे, लेकिन उसके बाद इसे दुरुस्त किया गया. डायरेक्टर ने कहा कि तब कोरोना हमारे लिए नया था, लेकिन उसके बाद हमने व्यवस्था ठीक की. इस अस्पताल में 500 से ज्यादा डिलीवरी हो चुकी है, जिसमें एक बच्चे को छोड़कर बाकी सभी स्वस्थ हैं.
bho_Deva eng_Latn bho_Deva eng_Latn hin_Deva hin_Deva hin_Deva hin_Deva hin_Deva hin_Deva